PRM / Færre virksomheder søger intensivt - Newsbreak.dk
PRM / Færre virksomheder søger intensivt
28. juni 2018 14:02 | Af: Ritzau Info
– Det er bestemt en skuffende udvikling. Virksomhederne må altså benytte de rekrutteringskanaler, som de ledige også er forpligtet til at bruge, siger 3Fs formand Per Christensen.
– Det nytter jo ikke noget, at ledige stillinger ikke kan findes gennem både jobnet, jobcenter og relevant fagforening og a-kasse. Dels af hensyn til de ledige, som får chancen for at komme i beskæftigelse igen, men også fordi de efterspurgte kvalifikationer jo er vigtige pejlemærker, når vores medlemmer søger efteruddannelse og opkvalificering.
– I 3F har vi kun som mål at sikre det bedst mulige match mellem virksomhedernes behov og vores medlemmers kompetencer, og i mindre end een ud af 50 henvendelser til vores jobformidling må vi melde tilbage, at det ikke er muligt at skaffe en medarbejder med de efterspurgte kvalifikationer her og nu, siger Per Christensen.
– I de særlige tilfælde, hvor det er ekstraordinært vanskeligt at rekruttere til konkrete stillinger, har vi også mulighed for at hjælpe virksomhederne på anden vis, blandt andet gennem opkvalificering af ledige og kontakt til lærlinge i skolepraktik. Så selv om en rekruttering kan synes umulig, så er der en række redskaber, som kan bidrage til løse udfordringerne.
Læs hele pressemeddelelsen på Via Ritzau her: https://via.ritzau.dk/pressemeddelelse/faerre-virksomheder-soger-intensivt?releaseId=13140706